Волфганг Кетерле
Волфганг Кетерле () е германски физик, изследвал лазерното охлаждане. През 2001 получава Нобелова награда за физика, заедно с Ерик Алин Корнел и Карл Уиман, „за постигането на Бозе-Айнщайнова кондензация в разредни газове от атоми на алкалните елементи и за ранните фундаментални изследвания на свойствата на кондензациите“.

Биография 
Роден е на 21 октомври 1957 г. в Хайделберг, Германия. След завършване на гимназия в родния си град през 1976 г. продължава образованието си в Хайделберския университет. Две години по-късно се прехвърля в Техническия университет в Мюнхен, където защитава докторска дисертация през май 1986. От 1993 г. той е преподавател в Масачузетския технологичен институт.

Външни препратки 
 

Германски физици
Хайделбергски университет
Възпитаници на Мюнхенския технически университет
Масачузетски технологичен институт
Академици на РАН
Членове на Националната академия на науките на САЩ
Носители на Нобелова награда за физика
Германски нобелови лауреати
Родени в Хайделберг